rejauldu/bengali-wikipedia huggingface dataset:
আবু রুশদ (২৫ ডিসেম্বর ১৯১৯ - ২৩ ফেব্রুয়ারি ২০১০) একজন বাংলাদেশী গল্পকার, ঔপন্যাসিক এবং অধ্যাপক ছিলেন। বাংলা সাহিত্যে তার অবদানের জন্য তিনি আদমজী সাহিত্য পুরস্কার, বাংলা একাডেমী পুরস্কার, একুশে পদকসহ বিভিন্ন পুরস্কার ও সম্মাননা লাভ করেছেন।   প্রাথমিক ও কর্ম জীবন  আবু রুশদ ১৯১৯ সালের ২৫ ডিসেম্বর কলকাতায় জন্মগ্রহণ করেন। তিনি হুগলীর মহসীন কলেজে ইংরেজির প্রভাষক হিসেবে চাকরিজীবন শুরু করেন। ১৯৫১ সালে তিনি ইংল্যান্ড যান ও অক্সফোর্ডের এক্সিটার কলেজে ইংরেজি সাহিত্য অধ্যয়ন শুরু করেন। পরে তিনি কলকাতা ইসলামিয়া কলেজ, ঢাকা কলেজ, চট্টগ্রাম কলেজ, রাজশাহী কলেজ ও জাহাঙ্গীরনগর বিশ্ববিদ্যালয়ে ইংরেজিতে শিক্ষকতা করেন। তিনি পাকিস্তানের কেন্দ্রীয় সরকারের শিক্ষা উপদেষ্টা হিসেবেও কাজ করেছেন। তিনি স্বাধীন বাংলাদেশের প্রথম পাবলিক ইন্সট্রাকশন (ডিপিআই) ছিলেন এবং লন্ডনের হাইকমিশনে শিক্ষা কাউন্সেলরের দায়িত্ব পালন করেছেন। তিনি ১৯৮২ সালে জাহাঙ্গীরনগর বিশ্ববিদ্যালয় থেকে অবসর গ্রহণ করেন।  তিনি আশির দশকের মাঝামাঝি সময় বাংলাদেশ প্রেস ইন্সটিটিউটের চেয়ারম্যানের দায়িত্ব পালন করেন।   মুক্তিযুদ্ধ  আবু রুশদ ১৯৭১ সালের ৪ আগস্ট ওয়াশিংটন ডিসিতে পাকিস্তান দূতাবাসে কাউন্সেলরের (শিক্ষা ও সংস্কৃতি) দায়িত্ব পালন করার সময় অন্যান্য কর্মীর সঙ্গে বাংলাদেশের স্বাধীনতার জন্য কাজ করেন। তারা ‘বাংলাদেশ মিশন ওয়াশিংটন’ নামে একটি সংহতি সংগঠন গঠন করেন এবং মুক্তিযুদ্ধের পক্ষে জনমত তৈরিতে কাজ করেন। মুজিবনগর সরকারের পক্ষে তিনি ‘বাংলাদেশ নিউজলেটার’ নামে একটি সাপ্তাহিক প্রকাশের দায়িত্বে ছিলেন।   ব্যক্তিগত জীবন  থাম্ব|রুশদ ও তার স্ত্রী (২০০০) তিনি আজিয়া রুশদকে বিবাহ করেন। তার ভাই রশীদ করীমও একজন ঔপন্যাসিক ছিলেন।   কর্ম  রুশদের প্রথম প্রকাশনা ছিল ছোটগল্পের একটি সংকলন যা ১৯৩৯ সালে প্রকাশিত হয়। ছয়টি উপন্যাস ছাড়াও তিনি ৫০টি ছোটগল্প এবং তিন খণ্ডের আত্মজীবনী রচনা করেছেন। এছাড়া তিনি বাংলা থেকে ইংরেজি ও ইংরেজি থেকে বাংলায় সাহিত্যকর্ম অনুবাদে দক্ষ ছিলেন। তিনি শেক্সপিয়ারের কবিতা বাংলায় অনুবাদ করেছেন। তার অনুবাদ সংকলন ‘লালনের গান’ ১৯৬৪ সালে বাংলা একাডেমি প্রকাশ করে। তিনি চারটি বাংলাদেশী সংবাদপত্রের নিয়মিত কলাম, মতামত লিখতেন।   উপন্যাস   এলোমেলো (১৯৪৬)  সামনে নতুন দিন (১৯৫১)  ডোবা হলো দীঘি (১৯৬০)  নগর (১৯৬৩)  অনিশ্চিত রাগিনী (১৯৬৯)  স্থগিত দ্বীপ (১৯৭৪)   পুরস্কার  থাম্ব|আবু রুশদ ১৯৯৯ সালে একটি পুরস্কার গ্রহণ করছেন।  তঘমা-ই-ইমতিয়াজ (১৯৬৩)  বাংলা একাডেমী পুরস্কার (১৯৯৬)  হাবিব ব্যাংক পুরস্কার (১৯৭০)  একুশে পদক (১৯৮১)  আদমজী সাহিত্য পুরস্কার  নাসিরুদ্দীন স্বর্ণপদক (১৯৯২)  অলক্তা সাহিত্য পুরস্কার (১৯৯২)  বাংলা সাহিত্য পরিষদ পুরস্কার (১৯৯৩)  শেরে বাংলা পুরস্কার (১৯৯২)  লেখিকা সংঘ পুরস্কার (১৯৯২)  রোটারী ক্লাব পুরস্কার (১৯৯৫)  চট্টগ্রাম সংস্কৃতি কেন্দ্র ফারুখ স্মৃতি পুরস্কার (১৯৯৯)   মৃত্যু  আবু রুশদ ২০১০ সালের ২৩ ফেব্রুয়ারি মৃত্যুবরণ করেন।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাংলাদেশী সাহিত্যিক বিষয়শ্রেণী:আদমজী সাহিত্য পুরস্কার প্রাপক বিষয়শ্রেণী:বাংলা ভাষার লেখক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:হুগলী মহসিন কলেজের প্রাক্তন শিক্ষার্থী বিষয়শ্রেণী:ঢাকা কলেজের শিক্ষক বিষয়শ্রেণী:চট্টগ্রাম কলেজের শিক্ষক বিষয়শ্রেণী:রাজশাহী কলেজের শিক্ষক বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:তমঘা-ই-ইমতিয়াজ প্রাপক বিষয়শ্রেণী:পাকিস্তানি লেখক বিষয়শ্রেণী:কলকাতার লেখক
তমলুক রেলওয়ে স্টেশন হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি তমলুক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৯১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ২৪ কি.মি. দূরে স্টেশনটি অবস্থিত।  ইতিহাস তমলুক রেলওয়ে স্টেশনটি পশ্চিমবঙ্গের তমলুক স্টেশন রোড, তমলুক তে অবস্থিত। স্টেশন কোড হল (টিএমজেড)। এটি পাঁশকুড়া-হলদিয়া লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি কেশবপুর, নন্দকুমার, শহীদ মাতঙ্গিনী এবং প্রধান রেলওয়ে স্টেশন হল হাওড়া এবং খড়গপুর। কিছু এক্সপ্রেস ট্রেন এই স্টেশনে দাঁড়ায়। যেমন- দীঘা-মালদা টাউন এক্সপ্রেস, বিশাখাপত্তনম-দীঘা সুপারফাস্ট এক্সপ্রেস, সমুদ্র কন্যা সুপারফাস্ট এক্সপ্রেস, কান্ডারি এক্সপ্রেস, তাম্রলিপ্ত এক্সপ্রেস, পাহাড়িয়া এক্সপ্রেস, দীঘা-আসানসোল এক্সপ্রেস ইত্যাদি এবং সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।  তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
মোরারজী দেশাই (২৯ ফেব্রুয়ারি ১৮৯৬ - ১০ এপ্রিল ১৯৯৬) ভারতের প্রখ্যাত রাজনীতিবিদ এবং ৪র্থ প্রধানমন্ত্রী।  ভারতের প্রধানমন্ত্রীত্ব (১৯৭৭ - ১৯৭৯) ইন্দিরা গান্ধী যখন জরুরি অবস্থা তুলে নেন , তারপর সাধারণ নির্বাচন অনুষ্ঠিত হয় । জনতা পার্টি তাতে বিজয়ী হয় এবং মোরারজী দেসাই প্রধানমন্ত্রী হন ।  অবসর এবং মৃত্যু ১৯৭৯ সালে রাজ নারায়ন এবং চৌধুরী চরণ সিং জনতা পার্টি থেকে বেরিয়ে যান , এর ফলস্বরূপ  মোরারজী দেসাই-কে পদত্যাগ করতে হয় এবং ৮৩ বছর বয়সে রাজনীতি থেকে অবসর গ্রহণ করতে হয় । সরকার পতনের কারণ হিসেবে রাজ নারায়ন এবং চৌধুরী চরণ সিং সহ অন্য বামপন্থী সদস্য যেমন মধু লিমায়ে , কৃষান কান্ত এবং জর্জ ফার্নান্দেস দের দাবী ছিল যে জনতা পার্টির কোন সদস্য একযোগে একটি বিকল্প সামাজিক বা রাজনৈতিক সংগঠনের সদস্য হতে পারবেন না । " দ্বৈত সদস্যপদ " উপর এই আক্রমণ বিশেষভাবে জনতা পার্টি সদস্যরা যারা জন সংঘের এবং জন সংঘের মতাদর্শিক পথপ্রদর্শক রাষ্ট্রীয় স্বয়ংসেবক সংঘের সদস্য ছিলেন ।   আরও দেখুন   ভারতের প্রধানমন্ত্রীদের তালিকা   তথ্যসূত্র    বহিঃসংযোগ   বিষয়শ্রেণী:জনতা পার্টির রাজনীতিবিদ বিষয়শ্রেণী:১৮৯৬-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ভারতের প্রধানমন্ত্রী বিষয়শ্রেণী:ভারতের উপপ্রধানমন্ত্রী বিষয়শ্রেণী:২০শ শতাব্দীর ভারতের প্রধানমন্ত্রী বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:গুজরাতি ব্যক্তি বিষয়শ্রেণী:ভারতরত্ন প্রাপক বিষয়শ্রেণী:ভারতীয় হিন্দু বিষয়শ্রেণী:গান্ধীবাদী বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ বিষয়শ্রেণী:গুজরাতের লোকসভা সদস্য বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:ভারতের স্বরাষ্ট্রমন্ত্রী বিষয়শ্রেণী:ভারতের অর্থমন্ত্রী বিষয়শ্রেণী:কর্পোরেট বিষয়ক মন্ত্রী বিষয়শ্রেণী:ভারতের বাণিজ্য ও শিল্পমন্ত্রী
শর্বরী জোহরা আহমেদ একজন বাংলাদেশি আমেরিকান লেখিকা। তিনি পরিচিত আমেরিকায় এবিসি শো কোয়ান্টিকো এর লেখক হিসেবে।   জীবনী  শর্বরী জোহরা বাংলাদেশের ঢকায় জন্মগ্রহণ করেন। তিনি সৃষ্টিশীল লেখা বিষয়ে মাস্টার্স ডিগ্রি পড়তে আমেরিকায় পাড়ি জমান। তিনি জাতিগতভাবে বাংলাদেশি। তিনি ইথিওপিয়ায় ছিলেন বেশ কিছুদিন, তার গল্প পেপসি এর পটভূমি ইথিওপিয়াতে যেখানে এক বাংলাদেশি কূটনীতিকের কন্যা মানিয়ে নেয়ার চেষ্টা করছে এমন কাহিনী বিধৃত।   পেশাজীবন  শর্বরী জোহরা আহমেদ এবিসি শো কোয়ান্টিকোর প্রথম সিজনের লেখক দলে ছিলেন, যা তাকে প্রথম কোনো বাংলাদেশি নারী হিসেবে কোনো নেটওয়ার্ক শো এর লেখক হিসেবে সম্মান এনে দেয়। তিনি একটি নাটক লিখেছেন রেইজিন্স নট ভার্জিন্স (Raisins Not Virgins) নামে, যেটি শর্টফিল্মে রূপ দেয়া হয়।  নাটকটি লিখেছেন তিনি এক তরুণ নারী চরিত্রকে উপজীব্য করে যে আমেরিকান মুসলিম তার ইসলামিক সত্ত্বা তুলে ধরতে চায়। এটি তিনি রচনা করেন ২০০৩ খ্রিষ্টাব্দে এবং ২০০৮ এ মঞ্চায়নের জন্য প্রস্তুত করেন। তিনি নাটকটিতে প্রযোজনা ও অভিনয় করেন। ঐ বছরেই, ট্রিবেকা চলচ্চিত্র প্রদর্শনীতে তার চলচ্চিত্রটি নির্বাচিত হয়। তার বই, দ্যা ওশ্যান অফ মিসেস নাগাই প্রকাশিত হয় হে উৎসব ঢাকায় ২০১৩ খ্রিষ্টাব্দে। তিনি ম্যানহাটানভিলে কলেজে মাস্টার্স অব ফাইন আর্টসে কর্মরত রয়েছেন।  ভারতীয় অভিনেত্রী সোহা আলি খান মুসলিম চরমপন্থীদের দ্বারা সমালোচিত হয়েছিলেন চরমপন্থীদের মতে অনৈসলামিকভাবে শাড়ি পরিধান করার কারণে। কিন্তু জোহরা আহমেদ এই অভিনেত্রীকে বিতর্ককে প্রতিহত করেন।  তিনি ঔপনিবেশিক পরবর্তী সাহিত্যের উপর উপস্থাপনা প্রদান করেন ২০১৬ খ্রিষ্টাব্দে বাংলাদেশে অনুষ্ঠিত এসোসিয়েশন অব রাইটার্স অ্যান্ড রাইটিং প্রোগ্রামস এর সম্মেলনে। দ্যা লাইন উইথ ইখতিসাদ আহমেদ নামের এক নতুন প্রজেক্টে বর্তমানে তিনি কাজ করছেন।  তার গল্প বেশ কয়েকটি সাময়িক পত্রিকা ও সংকলনে প্রকাশ পেয়েছে গেটিসবার্গ রিভিউসহ পেইন্টেড ব্রাইড কোয়ার্টারলি এবং এশিয়ান প্যাসিফিক আমেরিকান জার্নালে। ২০১৭ খ্রিষ্টাব্দে মিতালি বোস পার্কিন্সের রচিত রিকশা গার্ল এর পর্দায় রূপ দেন। চলচ্চিত্রটি প্রযোজনা করে স্লিপারোয়েভ ফিল্মস এবং পরিচালনা করেন অমিতাভ রেজা চৌধুরী।    গ্রন্থপঞ্জি   দ্যা ওশ্যান অফ মিসেস নাগাই (The Ocean of Mrs. Nagai)  দ্যা নিউ অ্যান্থেম: এ সাবকন্টিনেন্ট ইন ইটস ওউন ওয়ার্ল্ড (The New Anthem: A Subcontinent in its Own Word)  লাইফলাইনস (Lifelines)   তথ্যসূত্র   বিষয়শ্রেণী:বাংলাদেশী বংশোদ্ভূত মার্কিন ব্যক্তি বিষয়শ্রেণী:বাংলাদেশী লেখিকা বিষয়শ্রেণী:জীবিত ব্যক্তি বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকার ব্যক্তি বিষয়শ্রেণী:বাংলাদেশী লেখক
প্রিয়েনের বায়াস ছিলেন একজন রাজনীতিবিদ এবং খ্রিস্টপূর্ব ৬ষ্ঠ শতাব্দীর একজন আইন প্রণেতা। তিনি গ্রীসের সাতজন মহাজ্ঞানী ঋষির একজন হিসেবে ব্যাপকভাবে গৃহীত এবং তার প্রবিধানের জন্য বিখ্যাত ছিলেন। তিনি "অধিকাংশ মানুষই খারাপ" এই উক্তির জন্যও পরিচিত। বায়াস প্রিয়েনে শহরে একজন বিচারক হিসেবে কাজ করেছিলেন এবং তার ন্যায়বিচারের জন্য প্রশংসিত হয়েছিলেন। একটি বিখ্যাত কাহিনীতে বলা হয়, যুদ্ধের সময় তিনি শহরের জনগণকে তাদের সবচেয়ে মূল্যবান সম্পদ নিয়ে শহর ত্যাগ করতে বলেছিলেন, কিন্তু তিনি নিজে কিছুই নেননি, বলেছিলেন যে তার জ্ঞানই তার সবচেয়ে বড় সম্পদ।    তথ্যসূত্র
সঞ্জু যাদব হলেন একজন ভারতীয় নারী ফুটবলার যিনি ভারত মহিলা লিগে আলাখপুর এবং ভারত জাতীয় মহিলা ফুটবল দলে খেলেন।  কর্মজীবন যাদব আলাখপুর গ্রামে জন্মগ্রহণ করেন, দশ বছর বয়সে ফুটবল খেলতে শুরু করেছিলেন যাতে তার পরিবারের জন্য বৃত্তি ও অর্থ লাভ করা যায়। তিনি প্রধানত তার গ্রাম এবং ভারত জাতীয় দলের সঙ্গে প্রশিক্ষণ করেন। অক্টোবরে ২০১৬ সালে, আলাখাপউর ভারতীয় মহিলা লিগের প্রাথমিক পর্যায়ে অংশ নেয়।সেখানে সঞ্জু আলাখপুরের হয়ে খেলেন। ১৭ অক্টোবর ২০১৬ তারিখে তিনি বডি লাইনের বিরুদ্ধে ক্লাবের জন্য হ্যাট্রিক করেন। এটি তার দলের ৪-০ জয়ের জন্য সাহায্য করেছিল। লিগের প্রাথমিক পর্যায়ে তিনি শীর্ষ স্কোরার হিসাবে আবির্ভূত হন। ১১ গোল করেন এবং তার দলকে প্রাথমিক পর্ব থেকে প্রতিযোগিতার চূড়ান্ত পর্বে খেলার যোগ্যতা অর্জনে সহায়তা করেন। মহিলা লিগের চূড়ান্ত পর্বে তিনি তিনবার গোল করে সেমিফাইনালে অংশ নিতে তার দলকে সহায়তা করেন। ২১ ডিসেম্বর ২০১৬, ক্লাব ও দেশ উভয়ে তার ভালো প্রদর্শনীর জন্য, যাদবকে সর্ব ভারতীয় ফুটবল ফেডারেশন কর্তৃক ইমার্জিং প্লেয়ার অফ দ্য ইয়ার নামে অভিহিত করা হয়েছিল।  আন্তর্জাতিক যাদব ফেব্রুয়ারি ২০১৬ তে,২০১৬ দক্ষিণ এশীয় গেমসের জন্য ভারত জাতীয় মহিলা ফুটবল দলের স্কোয়াডে জায়গা পান। ১৩ ফেব্রুয়ারি তিনি বাংলাদেশ জাতীয় মহিলা ফুটবল দলের বিপক্ষে আন্তর্জাতিক অভিষেক এবং প্রথম গোল করেন।তিনি চতুর্থ গোলটি করেন,ভারত ৫-১ গোলে জয় পায় এবং স্বর্ণপদক ম্যাচের জন্য উত্তীর্ণ হয় দুইদিন পর, শিলং এর জওহরলাল নেহেরু স্টেডিয়ামে নেপাল জাতীয় মহিলা ফুটবল দলের বিপক্ষে ৬৯ মিনিটে বদলি খেলোয়াড় হিসেবে নামেন।সেই ম্যাচ জয়ের ফলে ভারত প্রতিযোগিতায় শিরোপা অর্জন করতে সক্ষম হয়। আন্তর্জাতিক গোল  # তারিখ অবস্থান বিপক্ষ দল স্কোর ফলাফল প্রতিযোগিতা ১  শিলং, মেঘালয়, ভারত ৪–১৫–১ ২০১৬ দক্ষিণ এশীয় গেমস২২৭ ডিসেম্বর ২০১৬আফগানিস্তান ৫-১সাফ ২০১৬-১৭৩মিয়ানমানবাংলাদেশ ৭-১২০২০ অলিম্পিক বাছাইপর্ব - প্রথম পর্ব   তথ্যসূত্র  বিষয়শ্রেণী:ভারতীয় নারী বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ফুটবলার বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:১৯৯৭-এ জন্ম বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:হরিয়ানার ফুটবলার বিষয়শ্রেণী:হরিয়ানার নারী ক্রীড়াবিদ বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:এশিয়ান গেমসে ভারতের প্রতিযোগী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৫:৪৯, ২৬ আগস্ট ২০১৯ (ইউটিসি) মানিক লাল রায়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্যতা সুস্পষ্ট নয়; রাজনীতিবিদ বা শিক্ষক হিসাবে জীবনী তালিকায় অন্তর্ভূক্ত হওয়ার কারণটি পরিষ্কার নয়। - Ashiq Shawon (আলাপ) ০৩:৫৫, ৭ আগস্ট ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
তেজী ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, একা, আবুল হায়াত, ডিপজল, মিজু আহমেদ, সাদেক বাচ্চু, দিলদার সহ আরও অনেকে। এই চলচ্চিত্রের মাধ্যমে অভিনেতা ডিপজলের নেতিবাচক চরিত্রাভিনেতা হিসেবে আত্মপ্রকাশ ঘটে, এবং তার নেতিবাচক অভিনয় ধরন জনপ্রিয়তা লাভ করে।  চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।  কাহিনি সংক্ষেপ একজন বেকার মানুষ  গল্প  অভিনয়ে মান্না একা ডিপজল আবুল হায়াত দুলারী সাদেক বাচ্চু দিলদার আফজাল শরীফ কালা আজিজ আজাহরুল ইসলাম সিরাজ হায়দার শক্তি মিরপুরি রাশেদা জেসমিন কেয়া মোজাম্মেল হোসেন আব্দুস সত্তার লৎিফর রহমান কাবিলা আওলাদ আমির জ্যাকি লাবু সাথী (শিশু শিল্পী)  সঙ্গীত তেজী চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন  রুনা লায়লা, কনকচাঁপা, আগুন, আইয়ুব বাচ্চু   তথ্যসূত্র   বহিঃসংযোগ       বিষয়শ্রেণী:১৯৯৮-এর চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
প্রেরিত ফিলিপ (; ; ; আরামীয়: ܦܝܠܝܦܘܣ; কিবতীয়: ⲫⲓⲗⲓⲡⲡⲟⲥ) ছিলেন নূতন নিয়ম অনুসারে যীশুর বারো প্রেরিতের একজন। পরবর্তী খ্রীষ্টীয় ঐতিহ্যমতে ফিলিপ হলেন সেই প্রেরিত যিনি গ্রীস, সুরিয়া ও ফরুগিয়া অঞ্চলে প্রচারকার্য করেছিলেন।  রোমীয় আচারে ফিলিপের উৎসব আল্‌ফেয়ের পুত্র যাকোবের সাথে ঐতিহ্যগতভাবে ১ মে তারিখে, রোমে তাদের প্রতি নিবেদিত দ্বাদশ প্রেরিতের মণ্ডলীর উৎসর্গ বার্ষিকীতে, পালিত হয়। পূর্ব অর্থডক্স মণ্ডলী ১৪ নভেম্বরে ফিলিপের উৎসব পালন করে। ১৯৪৫ সালে নাগ হাম্মাদি গ্রন্থাগারে আবিষ্কৃত গুপ্ত অধ্যাত্মরহস্যময় পুঁথির শিরোনামের শেষের সারিতে ফিলিপের নাম পাওয়া যায়।Martha Lee Turner, The Gospel According to Philip: The Sources and Coherence of an Early Christian Collection, page 9 (E. J. Brill, 1996).   তথ্যসূত্র  বিষয়শ্রেণী:১ম শতাব্দীর খ্রিস্টান শহীদ বিষয়শ্রেণী:৮০-এ মৃত্যু বিষয়শ্রেণী:নিউ টেস্টামেন্টের খ্রিস্টান সাধু বিষয়শ্রেণী:ক্রুশবিদ্ধ করে মৃত্যুদণ্ড কার্যকর করা ব্যক্তি বিষয়শ্রেণী:রোমান-যুগের ইহুদি বিষয়শ্রেণী:পবিত্র ভূমির সাধু বিষয়শ্রেণী:বারো প্রেরিত বিষয়শ্রেণী:অ্যাঙ্গলিকান সাধু
ফোক্সুন্ডো হ্রদ, (, Phoksuṇḍo tāl), হচ্ছে নেপালের শী ফোক্সুন্ডো জাতীয় উদ্যানের একটি আল্পাইন মিঠা পানির অলিগট্রফিক হ্রদ, যা সমুদ্র পৃষ্ট থেকে  উচ্চতায় ডোল্পা জেলায় অবস্থিত। ফোক্সুন্ডো হ্রদের ক্ষেত্রফল  যার মধ্যে জলসীমার আয়তন  নির্গমন পথ ।Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites.  International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, Nepal.  ২০০৪ সালে, হাইড্রলজি ও আবহবিদ্যা বিভাগের জরীপ অনুসারে হ্রদের সর্বোচ্চ পরিমাপকৃত গভীরতা ছিল ।Nepalnews.com (2004).  Rara is Nepal’s deepest lake: Survey ২০০৭ সালের সেপ্টেম্বরে, ফোক্সুন্ডো হ্রদকে রামসাগর ক্ষেত্রর মতো ডিজাইন করা হয়েছে।Bhandari, B. B. (2009). Wise use of Wetlands in Nepal. Banko Janakari, Special Issue February 2009: 10–17.  হ্রদের দক্ষিণ মাথায়, রিঙ্গমো গ্রামে ৩০,০০০- ৪০,০০০-বছর-পুরনো ধ্বস বাঁধ যা হ্রদকে সৃষ্টি করেছে।Weidinger, J. T. (2005). Predesign, failure and displacement mechanisms of large rockslides in the Langthang-, Annapurna- and Kanjiroba Himalayas of Nepal . Geophysical Research Abstracts, Vol. 7, 04125, 2005 বাঁধের পূর্বে, হ্রদের পানি  উচ্চতার জলপ্রপাতের দ্বারা পতিত হচ্ছে।   ধর্মীয় তাৎপর্য   দক্ষিণ দিকে ২০ টিরও অধিক  স্তূপ রয়েছে, এবং একটি গোম্পা হ্রদের পূর্ব দিকে রয়েছে, যেখানে বার্ষিক উপাসনা এবং পূজাঅর্চনা করা হয়। ঐতিহ্যবাহী তিব্বতি সংস্কৃতি ডোল্পোর উপরের অংশে প্রচলিত রয়েছে; বৌদ্ধ ধর্ম এবং বোন ধর্ম, রিঙ্গমো গ্রামসহ ডোল্পোর নিচের অংশে প্রচলিত।  গ্যালারী  তথ্যসূত্র  বিষয়শ্রেণী:নেপালের হ্রদ বিষয়শ্রেণী:নেপালের রামসার স্থান
আসকার দীঘি ১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।  প্রায় সাড়ে ৪০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।   তথ্যসূত্র   বিষয়শ্রেণী:বাংলাদেশের জলাশয়
প্রিয়া ঝিঙ্গান একজন ভারতীয় সেনা কর্মকর্তা যিনি ১৯৯৩ সালে ভারতীয় সেনাবাহিনীতে কমিশন প্রাপ্ত  প্রথম মহিলা ব্যাচের ২৫ জন অফিসারদের মধ্যে অন্যতম। ঝিঙ্গান চেন্নাইয়ের অফিসার্স ট্রেনিং একাডেমির ০০১ নম্বর ক্যাডেট ছিলেন।   সেনা জীবন  একজন পুলিশ অফিসারের কন্যা হওয়ায় ঝিঙ্গান প্রথমে ভারতীয় পুলিশ সার্ভিসে যোগ দিতে চেয়েছিলেন। কিন্তু পরবর্তীতে সিদ্ধান্ত পরিবর্তন করে সেনাবাহিনীতে যোগদানের ইচ্ছা প্রকাশ করেন। এবং সেজন্য তৎকালীন সেনাপ্রধান সুনিথ ফ্রান্সিস রদ্রিগেজকে চিঠি লেখার সিদ্ধান্ত নেন। তার অনুরোধটি ১৯৯২ গৃহীত হয়েছিল। চেন্নাইয়ের অফিসার্স ট্রেনিং একাডেমিতে প্রশিক্ষণ শেষে তিনি ২৪ সেপ্টেম্বর ১৯৯২ থেকে অন্যান্য ২৪ জন মহিলা মহিলা ক্যাডেটদের সাথে তার ওটিএ প্রশিক্ষণ শুরু করেছিলেন। তিনি তার শর্ট সার্ভিস কমিশন পেয়েছিলেন ৬ মার্চ ১৯৯৩ সালে এবং তাঁর নম্বর ছিল WS-00002W। তাঁর পদাতিক বিভাগে যোগদানের অনুরোধ সেনাবাহিনীর শীর্ষস্থানীয় কর্মকর্তাগণ প্রত্যাখ্যান করেছিলেন এবং আইন স্নাতক হওয়ার কারণে তাঁকে জজ অ্যাডভোকেট জেনারেলের কর্পসে যোগদানের প্রস্তাব দেওয়া হয়েছিল। দশ বছর বিচারক অ্যাডভোকেট জেনারেলের চাকরির পরে ঝিঙ্গান ২০০২ সালে মেজর হিসাবে পদোন্নতি পেয়েছিলেন। সেনাবাহিনীতে মেয়েদের যোগদানের অধিকারের জন্য ঝিঙ্গান বরাবরই শক্তিশালী উকিল ছিলেন এবং লেফটেন্যান্ট সুস্মিতা চক্রবর্তীর বিতর্কিত আত্মহত্যার বিষয়ে সেই অধিকারেরই পক্ষে ছিলেন। উল্লেখ্য সেই ঘটনার সময় তৎকালীন ভাইস-চিফ লেফটেন্যান্ট জেনারেল এস পট্টভিরমনকে সেনাবাহিনীর নারীদের সম্পর্কে সংবেদনশীল মন্তব্য করার জন্য ক্ষমা চাইতে হয়েছিল।   আর্মি থেকে অবসর গ্রহণের পরের জীবন  তিনি ২০১৩ সালে অবসর গ্রহণ করেন। অবসর গ্রহণের পরে ঝিঙ্গান হরিয়ানা জুডিশিয়াল সার্ভিসের পথ পরিষ্কার করে দিয়েছিলেন কিন্তু শেষ পর্যন্ত জুডিশিয়াল সার্ভিসে যোগ দেন নি। তারপরে তিনি গণমাধ্যম ও সাংবাদিকতায় স্নাতক শেষ করেন এবং গ্যাংটকে সিকিম এক্সপ্রেস  নামে একটি সাপ্তাহিক পত্রিকার সম্পাদক হিসেবে যোগদান করেন। ২০০৮ সালে তিনি অক্ষয় কুমার উপস্থাপিত ফিয়ার ফ্যাক্টর: খাতরো কে খিলাড়ি সিজন-১  এর অন্যতম অংশগ্রহণকারী ছিলেন।  তিনি ২০১৩ সালে লরেন্স স্কুল, সানাওয়ারের একজন ইংরেজি শিক্ষক হিসেবে যোগদান করেন। এছাড়াও তিনি একজন গৃহিণী। প্রিয়া ঝিঙ্গান মনোজ মালহোত্রার সাথে বিবাহবন্ধনে আবদ্ধ হন যিনি সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করেছেন এবং পেপটার্ফ নামক একটি অ্যাডভেঞ্চার স্পোর্টস সংস্থা পরিচালনা করেন। বর্তমানে এই দম্পতি হিমাচল প্রদেশের সোলানে থাকেন এবং তাদের এক ছেলে রয়েছে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:যুদ্ধে ভারতীয় নারী বিষয়শ্রেণী:ভারতীয় নারী কর্মী বিষয়শ্রেণী:ভারতীয় সেনা কর্মকর্তা
অ্যাস্ট্রো টাওয়ার (; ) একটি গগনচুম্বী ভবন, যা ব্রাসেলস, বেলজিয়ামে অবস্থিত। এটি স্মল রিং (ব্রাসেলসের অভ্যন্তরীণ রিং রোড)-এর উত্তর-পূর্ব কোণে মাদউ প্লাজা টাওয়ারের ঠিক উত্তরে সেন্ট-জোস-টেন-নোড পৌর এলাকায় অবস্থিত। অ্যাস্ট্রো টাওয়ারটির উচ্চতা । এটি বেলজিয়ামের উচ্চতম ভবনগুলোর একটি।  ২০০৫ থেকে ২০১১ সাল পর্যন্ত ফোর্টিস গ্রুপ পুরো ভবনটি লিজ নিয়েছিল। ২০১১ থেকে ২০১৩ সালের মধ্যে ভবনটির ব্যাপক সংস্কার করা হয়। ভবনটির মালিক প্রতিষ্ঠান এইচপিজি বেলজিয়াম এনভি ২০০৮ সালের ফেব্রুয়ারিতে অ্যাস্ট্রো টাওয়ারটি স্পেনীয় বিনিয়োগকারী লুরেসার কাছে বিক্রি করে।  গ্যালারি    এছাড়াও দেখুন    ফাইন্যান্স টাওয়ার  নর্থ গ্যালাক্সি টাওয়ারস  মাদউ প্লাজা টাওয়ার  প্রক্সিমাস টাওয়ারস  রজিয়ার টাওয়ার  ওয়ার্ল্ড ট্রেড সেন্টার (ব্রাসেলস)   তথ্যসূত্র    বহিঃসংযোগ      বিষয়শ্রেণী:গগনচুম্বী অট্টালিকা বিষয়শ্রেণী:বেলজিয়ামের ভবন ও স্থাপনা
জেনারেল ফার্মাসিউটিক্যালস লিমিটেড হচ্ছে বাংলাদেশের একটি ঔষধ উৎপাদনকারী প্রতিষ্ঠান যেটি ১৯৮৭-এ প্রতিষ্ঠিত হয়।   ইতিহাস  জেনারেল ফার্মাসিউটিক্যালস লিমিটেড (GPL)৫ই এপ্রিল, ১৯৮৪-এ প্রাইভেট লিমিটেড কোম্পানি হিসেবে অর্ন্তভুক্ত হয়। ড.মমিনুল হক, ব্যাবস্থাপনা পরিচালক, ড.গাজী নুরুন নবী ছিলেন পরিচালক। ছোটকাল থেকেই তারা সহপাঠী ও বন্ধু ছিলেন। ১৯৮৭-এ ৭ ধরনের পণ্য ও সামান্য জনশক্তি নিয়েই উৎপাদন যাত্রা শুরু করে। এখন সেখানে ৩০০০ জন কর্মক্ষেত্রে নিয়োজিত এদের মধ্যে ২০০০ জন বিক্রয় ও বাজারজাতকরণে নিয়োজিত। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়।   পণ্য  জেনারেল ফার্মাসিউটিক্যালস লিমিটেড (GPL) বিভিন্ন শ্রেণীর ঔষধজাতীয় পণ্য উৎপাদন করে থাকে। যেমন : এন্টিহিস্টামাইনস, এন্টিউসেটরেন্টস, গ্যাস্ট্রোপরিওকোটিক্স, ল্যাক্সেটিক্স, ব্রোংকোডিলেটরস, ডেকোজিস্টান্টস, এন্টেমিটিক্সস, এন্টিবায়োটিক্স, অ্যানোসিয়েলিটিক্স, এন্টিডিপ্রেসেন্টস, অ্যান্টিবায়োটিক্স, এনএসএইডস, ভিটামিনস এবং সাপ্লিমেন্টস, এন্টিসেপটিক্স, অ্যান্টিজেজেটাস, এন্টিফাঙ্গালস, কার্ডিওভাসকুলারস, অ্যান্টিপাইলিপ্টিক্স, ওরল স্যালিন, ইনজেকশনের (এলভিপি ও এসভিপি), অফলাইনিক।  তথ্যসূত্র  বিষয়শ্রেণী:বাংলাদেশের ঔষধ প্রস্তুতকারক কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:১৯৮৪-এ প্রতিষ্ঠিত ঔষধ প্রস্তুতকারক কোম্পানি বিষয়শ্রেণী:বাংলাদেশী মার্কা
আমিরুল ইসলাম কামাল বাংলাদেশের নোয়াখালী জেলার রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-১৪ আসনের সংসদ সদস্য ও প্রাক্তন প্রতিমন্ত্রী ছিলেন।   প্রাথমিক জীবন  আমিরুল ইসলাম কামাল নোয়াখালী জেলার হাতিয়া উপজেলায় জন্মগ্রহণ করেন।   রাজনৈতিক জীবন  আমিরুল ইসলাম কামাল মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-১৪ আসন থেকে সংসদ সদস্য নির্বাচিত হন। ১৯৭৭ সালে তিনি বিএনপিতে যোগ দেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে প্রার্থী হিসেবে তৎকালীন নোয়াখালী-১৪ আসন থেকে পুনরায় সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে মৎস্য ও পশুপালন প্রতিমন্ত্রী ও পরে ত্রাণ ও পনর্বাসন প্রতিমন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:নোয়াখালী জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশের কৃষিমন্ত্রী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:বাংলাদেশের যুব ও ক্রীড়া প্রতিমন্ত্রী